EkBass/fiwiki-20250220-pages-articles huggingface dataset:
Taina West

Taina West (s. 26. huhtikuuta 1956 Helsinki) on suomalainen toimittaja, käsikirjoittaja ja kirjailija. Hän kuului television ajankohtaisviihdesarjojen Pohjantähden alla (1988), Suomen hovi (1989) ja Iltalypsy (1993–2001) käsikirjoittajiin ja toimitti musiikkiviihdeohjelmia Yleisradion Radio Suomessa. West on kirjoittanut kolumneja muun muassa Trendi- ja Metro-lehtiin ja opettanut journalistiikkaa Helsingin Metropolia-ammattikorkeakoulussa. Vuonna 2006 hän teki kirjan Elämisen sietämätön keveys ystävästään kulttuuriministeri Tanja Saarelasta. West opiskeli tiedotusoppia Tampereen yliopistossa, josta ei kuitenkaan koskaan valmistunut. Hän oli opiskeluaikoinaan taistolainen. Vuonna 2013 Westistä tuli ortodoksi. Hänellä on kodit sekä itä-Helsingissä että Berliinissä. West on ollut Toimittajaliiton jäsen. == Teokset == * * * * * * == Dubbaukset == == Lähteet == == Aiheesta muualla == * Taina West WSOY:n internetsivuilla Luokka:Suomalaiset toimittajat Luokka:Vuonna 1956 syntyneet Luokka:Elävät henkilöt
Kanadan Grand Prix 1998

Kanadan Grand Prix 1998 oli Formula 1 -sarjan osakilpailu, joka ajettiin 7. kesäkuuta 1998 Montrealissa Circuit Gilles Villeneuve -radalla. Kilpailun voitti Michael Schumacher. == Tulokset == 1998 Canadian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Michael Schumacher Ferrari 69 1'40:57.355 3 10 2 5 Giancarlo Fisichella Benetton- Playlife 69 +16.662 4 6 3 4 Eddie Irvine Ferrari 69 +1:00.059 8 4 4 6 Alexander Wurz Benetton-Playlife 69 +1:03.232 11 3 5 18 Rubens Barrichello Stewart-Ford 69 +1:21.513 13 2 6 19 Jan Magnussen Stewart-Ford 68 +1 krs. 20 1 7 22 Shinji Nakano Minardi-Ford 68 +1 krs. 18 8 20 Ricardo Rosset Tyrrell- Ford 68 +1 krs. 22 9 16 Pedro Diniz Arrows 68 +1 krs. 19 10 1 Jacques Villeneuve Williams-Mecachrome 63 +6 krs. 6 Kesk. 23 Esteban Tuero Minardi- Ford 53 Sähköt 21 Kesk. 9 Damon Hill Jordan-Mugen-Honda 42 Sähköt 10 Kesk. 11 Olivier Panis Prost-Peugeot 39 Ulosajo 15 Kesk. 2 Heinz-Harald Frentzen Williams-Mecachrome 20 Ulosajo 7 Kesk. 7 David Coulthard McLaren-Mercedes 18 Kaasu 1 Kesk. 15 Johnny Herbert Sauber-Petronas 18 Ulosajo 12 Kesk. 17 Mika Salo Arrows 18 Ulosajo 17 Kesk. 8 Mika Häkkinen McLaren-Mercedes 0 Vaihdelaatikko 2 Kesk. 10 Ralf Schumacher Jordan-Mugen-Honda 0 Vaihdelaatikko 5 Kesk. 14 Jean Alesi Sauber-Petronas 0 Kolari 9 Kesk. 12 Jarno Trulli Prost-Peugeot 0 Kolari 14 Kesk. 21 Toranosuke Takagi Tyrrell- Ford 0 Voimansiirto 16 == Muuta == * Jan Magnussenin 1. MM-piste ja viimeinen kilpailu ==Tilanne kuljettajien MM-sarjassa== Sija Kuljettaja Talli Pisteet 1\. Mika Häkkinen McLaren-Mercedes 46 2\. Michael Schumacher Ferrari 34 3\. David Coulthard McLaren-Mercedes 29 4\. Eddie Irvine Ferrari 19 5\. Giancarlo Fisichella Benetton-Playlife 13 6\. Alexander Wurz Benetton-Playlife 12 7\. Heinz-Harald Frentzen Williams-Mecachrome 8 8\. Jacques Villeneuve Williams-Mecachrome 8 9\. Rubens Barrichello Stewart-Ford 4 10\. Mika Salo Arrows 3 11\. Jean Alesi Sauber-Petronas 3 12\. Johnny Herbert Sauber-Petronas 1 13\. Pedro Diniz Arrows 1 14\. Jan Magnussen Stewart-Ford 1 ==Lähteet== Luokka:Kanadan Grand Prix Luokka:Formula 1 -kausi 1998
Midget Wolgast

Midget Wolgast (18. heinäkuuta 1910—19. lokakuuta 1955), oikealta nimeltään Joseph Robert LoScalzo, oli yhdysvaltalainen ammattilaisnyrkkeilijä, jonka uran menestyksekkäimmät vuodet ajoittuivat 1930-luvulle. Wolgast aloitti ammattilaisuransa vuonna 1927. Kutsumanimen Midget, "kääpiö", hän sai pienen kokonsa tähden, ja nimen Wolgast otti käyttöön vuosisadan alun mestarinyrkkeilijän Ad Wolgastin mukaan. Hän voitti 22 ensimmäisestä 25 ammattilaisottelustaan. 23. tammikuuta 1928 hän otteli Bill Kellyä vastaan Pennsylvanian kärpässarjan mestaruudesta, mutta hävisi. Myöhemmin samana vuonna hän sai mestaruuden itselleen voitettuaan Battling Griffinin. Kun Izzy Schwartz vuonna 1929 lopetti uransa, jäi kärpässarjan maailmanmestaruustitteli avoimeksi. Avoimesta mestaruudesta ottelivat 21. maaliskuuta 1930 tuolloin 19-vuotias Midget Wolgast ja Black Bill. 15-eräisessä ottelussa voitto meni Wolgastille ja NYSAC tunnusti Wolgastin mestaruuden, kun taas NBA ei. Saman vuoden toukokuussa Wolgast puolusti titteliään Willie LaMortea vastaan, joulukuussa Frankie Genaroa vastaan ja seuraavan vuoden heinäkuussa Ruby Bradleya vastaan. Välissä hän otteli lukuisia tittelittömiä otteluita, joissa hänelle hävisivät muiden muassa Lou Salica, Speedy Dado, Pete Sanistol ja Juan Zurita. 3. toukokuuta 1935 hän hävisi Salicalle ottelussa Kalifornian tunnustamasta maailmanmestaruudesta, ja samana vuonna 16. syyskuuta menetti NYSAC-tittelinsä Small Montanalle. Myöhemmin marraskuussa hän tosin voitto Montanan, mutta panoksena ei ollut titteliä. Wolgast jatkoi uraansa aina vuoteen 1940 saakka varsin tappiollisissa merkeissä. Hän hävisi suurimman osan uransa loppupään otteluista. ==Lähteet== * Ammattilaisottelutilastot BoxRec- tietokannassa * http://web.archive.org/19991013200026/www.fortunecity.com/olympia/dempsey/201/midget.html * IBHOF / Midget Wolgast Luokka:Yhdysvaltalaiset nyrkkeilijät Luokka:Vuonna 1910 syntyneet Luokka:Vuonna 1955 kuolleet
Club Estudiantes

Club Estudiantes on koripalloseura Espanjan pääkaupungista Madridista. Seura perustettiin vuonna 1948, ja se pelaa Espanjan koripallon pääsarjassa Liga ACB:ssä. Parhaimmillaan Estudiantes on sijoittunut ACB-liigan toiseksi vuosina 1963, 1968, 1981 ja 2004, minkä lisäksi sillä on kolme cup-mestaruutta vuosilta 1963, 1992 ja 2000. Seuran kotiareena on Palacio de Deportes. == Aiheesta muualla == * Estudiantesin sivusto * Estudiantes koripalloliiga ACB:n sivustolla Luokka:Espanjalaiset koripalloseurat Luokka:Madridin urheilu
Tatjana Tomašova

Tatjana Ivanovna Tomašova (, s. 1. heinäkuuta 1975 Perm, Neuvostoliitto) on venäläinen kestävyys- ja keskimatkojen juoksija. Tomašovan ensimmäiset arvokilpailut olivat 1999 Belfastin maastojuoksun maailmanmestaruuskilpailut, joissa hän sijoittui lyhyellä matkalla 37:nneksi. Maastojuoksun EM- kilpailuissa hän oli samana vuonna viides. Hän voitti Euroopan cupin 5 000 metrin juoksun 2000. Sydneyn olympialaisissa 2000 hän sijoittui 5 000 metrillä kolmanneksitoista ajalla 15.01,28. Edmontonin MM-kisoissa 2001 hän oli samalla matkalla kymmenes ja samana vuonna GP-finaalissa 3 000 metrin juoksussa ensimmäinen. Vuonna 2002 hän voitti EM-pronssia 1 500 metrin juoksussa Münchenin EM-kisoissa. Samana vuonna hän oli toinen GP-finaalissa 3 000 metrillä ja toinen yleisurheilun maailmancupissa 1 500 metrillä. Tomašova voitti maailmanmestaruuden 1 500 metrin juoksussa Pariisin MM-kisoissa 2003 ajalla 3.58,52. Samana vuonna hän oli IAAF:n yleisurheilufinaalissa seitsemäs samalla matkalla. Ateenan olympialaisissa 2004 hän voitti 1 500 metrin olympiahopeaa ajalla 3.58,12. IAAF:n yleisurheilufinaalissa hän oli toinen samalla matkalla. 2005 Tomašova voitti maailmanmestaruuden Helsingin MM- kisoissa ajalla 4.00,35 ja oli toinen IAAF:n yleisurheilufinaalissa 1 500 metrin juoksussa. Göteborgin EM-kisoissa 2006 hän voitti 1 500 metrillä kultaa ajalla 3.56,91. Kauden lopussa hän oli samalla matkalla IAAF:n yleisurheilufinaalissa toinen sekä maailmancupin toinen. Osakan MM- kilpailuista 2007 Tomašova joutui jäämään pois jalkavamman takia. IAAF laittoi Tomašovan kilpailukieltoon ennen Pekingin olympialaisia, sillä häntä epäiltiin yhdessä kuuden muun venäläisnaisyleisurheilijan kanssa virtsanäytteiden manipuloinnista. Venäjän yleisurheiluliitto antoi kilpailijoilleen kahden vuoden kilpailukiellon myöhemmin samana vuonna. Myöhemmin Urheilun kansainvälinen vetoomustuomioistuin CAS muutti Tomašovan kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla hänen kaikki tuloksensa 23.5.2007 lähtien hylättiin. Lontoon olympialaisissa 2012 Tomašova sijoittui alun perin neljänneksi ajalla 4.10,90. Hän kuitenkin nousi myöhemmin hopeamitalistiksi kun edelle sijoittuneista turkkilaiset Asli Cakir Alptekin ja Gamze Bulut hylättiin dopingin takia. Pekingin MM-kilpailuissa 2015 Tomašova sijoittui kymmenenneksi. Tomašova on voittanut Venäjän- mestaruuden 1 500 metrillä 2001, 2002, 2003 ja 2012 ja 2014–2015 sekä 5 000 metrillä 2000. ==Henkilökohtaiset ennätykset== * 800 metrin juoksu: 2.02,09 (2012) * 1 000 metrin juoksu: 2.34,91 (2005) * 1 500 metrin juoksu: 3.56,91 (2006) * 3 000 metrin juoksu: 8.25,56 (2001) * 5 000 metrin juoksu: 14.39,22 (2001) ==Lähteet== * * ===Viitteet=== Luokka:Venäläiset keskimatkojen juoksijat Luokka:Venäläiset kestävyysjuoksijat Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1975 syntyneet Luokka:Elävät henkilöt
Komitologia

Komitologia (, ) on yleisnimitys erityisessä komiteamenettelyssä tapahtuvalle Euroopan unionin lainsäädännön täytäntöönpanolle. Komiteamenettelyssä Euroopan komissio kuulee jäsenmaiden asiantuntijakomiteoita, jotka valmistelevat EU- lainsäädännön toimeenpanoa. Euroopan unionin lainsäädännön toimeenpano on lähtökohtaisesti unionin jäsenvaltioiden tehtävä. Toimeenpanotehtäviä voidaan kuitenkin siirtää Euroopan komissiolle. Komitologiassa onkin kyse jäsenvaltioden osallistumisesta komissiolle siirretyn toimeenpanovallan käyttöön. Jos EU-säädös on tarkoitus panna täytäntöön komiteamenettelyssä, asiasta on säädettävä ko. säädöksessä. Esimerkiksi direktiivillä voidaan perustaa komitea, jonka tehtävänä on hyväksyä komission ehdotuksesta direktiivin täytäntöönpanevia toimia. Komitea, jonka puheenjohtaja on aina komission edustaja, koostuu jäsenvaltioiden edustajista. Komiteoiden toimintaa on säännelty ns. komitologia-päätöksessä. Päätöksessä säädetään kolmesta erilaisesta komiteamenettelystä, jotka eroavat sen suhteen, mikä on jäsenvaltioiden edustajien asema suhteessa komissioon. Nämä ovat nimeltään neuvoa-antava menettely, hallintomenettely ja sääntelymenettely. Vastaavasti komiteat ovat nimeltään neuvoa-antavia komiteoita, hallintokomiteoita ja sääntelykomiteoita - esimerkkeinä vammaisten asioita käsittelevä neuvoa-antava komitea, lampaan- ja vuohenlihan hallintokomitea ja tilinpäätöskysymysten sääntelykomitea. Sääntelymenettelyjä on tarkemmin sanoen kaksi: "tavallinen" sääntelymenettely ja valvonnan käsittävä sääntelymenettely, joka soveltuu ns. kvasi-lainsäädännöllisiin asioihin. Nämä kvasi-lainsäädännölliset täytäntöönpanotoimet ovat laajakantoisia ja niillä muutetaan EU-säädöksen muita kuin keskeisiä osia. Siten ne sisältönsä puolesta kuuluvat oikeastaan lainsäädännön alaan, mistä johtuu nimitys "näennäis-lainsäädännöllinen". Valvonnan käsittävässä sääntelymenettelyssä Euroopan parlamentilla on mahdollisuus valvoa antamansa säädöksen toimeenpanoa. Menettely soveltuukin vain ns. yhteispäätösmenettelyssä annettuihin säädöksiin, ts. säädöksiin, joiden antamiseen Euroopan parlamentti on osallistunut tasavertaisena Euroopan unionin neuvoston kanssa. Komitologia-komiteoita on tällä hetkellä yli 200. Komitologia perustuu EY-sopimuksen 202 artiklaan ja yllä mainittuun komitologiapäätökseen eli neuvoston päätökseen menettelystä komissiolle siirrettyä täytäntöönpanovaltaa käytettäessä (1999/468/EY muutoksin). == Lähteet == ==Aiheesta muualla== *EU:n kotisivut:Komiteoiden asiakirjat ja muutakin tietoa Luokka:Euroopan unioni
Itävallan Grand Prix

Itävallan Grand Prix () on Itävallassa järjestettävä Formula 1 -sarjan osakilpailu. Itävallan Grand Prix’ta on ajettu kausilla , –, – ja uudelleen kaudesta alkaen. Itävallan Grand Prix’ta on ajettu kaiken kaikkiaan kolmella radalla: Zeltwegillä, Österreichringillä ja A1-Ringillä. A1-Ringillä ajettiin kilpailuja kaudet 1997–2003. Vuonna 2011 A1-Ring avattiin uudelleen ja nimettiin Red Bull Ringiksi. Itävallan Grand Prix teki paluun Red Bull Ringillä kaudella . == Voittajat == Suomalaisista voittoa ovat juhlineet Mika Häkkinen vuosina 1998 ja 2000, Nico Rosberg vuosina 2014 ja 2015 ja Valtteri Bottas vuosina 2017 ja 2020. Punataustaiset kilpailut eivät kuuluneet Formula 1:n MM-sarjaan. Kausi Kuljettaja Valmistaja Rata Raportti Jack Brabham Brabham-Climax Zeltweg Raportti Lorenzo Bandini Ferrari Zeltweg Raportti 1965 – 1969 Ei järjestetty. Ei järjestetty. Ei järjestetty. Ei järjestetty. Jacky Ickx Ferrari Österreichring Raportti Jo Siffert BRM Österreichring Raportti Emerson Fittipaldi Lotus-Ford Österreichring Raportti Ronnie Peterson Lotus- Ford Österreichring Raportti Carlos Reutemann Brabham-Ford Österreichring Raportti Vittorio Brambilla March-Ford Österreichring Raportti John Watson Penske-Ford Österreichring Raportti Alan Jones Shadow-Ford Österreichring Raportti Ronnie Peterson Lotus-Ford Österreichring Raportti Alan Jones Williams-Ford Österreichring Raportti Jean-Pierre Jabouille Renault Österreichring Raportti Jacques Laffite Ligier-Matra Österreichring Raportti Elio de Angelis Lotus-Ford Österreichring Raportti Alain Prost Renault Österreichring Raportti Niki Lauda McLaren-TAG Österreichring Raportti Alain Prost McLaren-TAG Österreichring Raportti Alain Prost McLaren-TAG Österreichring Raportti Nigel Mansell Williams-Honda Österreichring Raportti 1988 – 1996 Ei järjestetty. Ei järjestetty. Ei järjestetty. Ei järjestetty. Jacques Villeneuve Williams-Renault A1-Ring Raportti Mika Häkkinen McLaren-Mercedes A1-Ring Raportti Eddie Irvine Ferrari A1-Ring Raportti Mika Häkkinen McLaren- Mercedes A1-Ring Raportti David Coulthard McLaren-Mercedes A1-Ring Raportti Michael Schumacher Ferrari A1-Ring Raportti Michael Schumacher Ferrari A1-Ring Raportti 2004 – 2013 Ei järjestetty. Ei järjestetty. Ei järjestetty. Ei järjestetty. Nico Rosberg Mercedes Red Bull Ring Raportti Nico Rosberg Mercedes Red Bull Ring Raportti Lewis Hamilton Mercedes Red Bull Ring Raportti Valtteri Bottas Mercedes Red Bull Ring Raportti Max Verstappen Red Bull Racing-TAG Heuer Red Bull Ring Raportti Max Verstappen Red Bull Racing-Honda Red Bull Ring Raportti Valtteri Bottas Mercedes Red Bull Ring Raportti Max Verstappen Red Bull Racing-Honda Red Bull Ring Raportti Charles Leclerc Ferrari Red Bull Ring Raportti Max Verstappen Red Bull Racing-Honda RBPT Red Bull Ring Raportti George Russell Mercedes Red Bull Ring Raportti == Lähteet ==
Veljemme on nero

Veljemme on nero (Malcolm in the Middle) oli vuosina 2000–2006 FOXilla esitetty yhdysvaltalaisen Linwood Boomerin luoma tilannekomedia. Sarjan idea keskittyy nuoren älykkään pojan (ÄO 165), Malcolmin (Frankie Muniz) ja tämän muun perheen elämään. Varsinaisesti Malcolmin perheeseen kuuluvat äiti Lois, isä Hal, kaikista nuorin veli Jamie, nuorempi veli Dewey, perheen "keskimmäinen" veli Malcolm, perheen toiseksi vanhin poika Reese ja vanhin veli Francis. Perheen sukunimi on ollut faneille täysi mysteeri, vaikka lyhyitä vihjauksia siihen erinäisistä sarjan yksityiskohdista on löytynyt. Perheen sukunimi kuitenkin "paljastui" sarjan pilottijaksossa kun Francis käytti koulupuvussaan nimeä Wilkerson. Useista muista sarjoista poiketen Veljemme on neron tyyliin kuuluu katsojalle puhuminen: välillä Malcolm kääntyy kameraa kohti ja kommentoi asioita suoraan katsojalle. Amerikkalaisille sitcomeille epätyypillisesti sarjassa ei käytetä lainkaan taustanaurua. Suomessa sarjaa on esittänyt MTV3. == Rooleissa == == Aiheesta muualla == * Luokka:2000-vuosikymmenen yhdysvaltalaiset tilannekomediat Luokka:Primetime Emmy -palkitut ohjelmat Luokka:Foxin televisio-ohjelmat
Vanderbiltin yliopisto

Vanderbiltin yliopisto (Vanderbilt University) on yksityinen yliopisto Yhdysvaltojen Tennesseen osavaltiossa Nashvillessa. Yliopisto on perustettu vuonna 1873 Cornelius Vanderbiltin tekemän miljoonan dollarin lahjoituksen turvin. Vanderbilt halusi lahjoituksellaan etelävaltioihin helpottaa niiden toipumista vuosien 1861–1865 sisällissodasta. Vanderbiltin yliopisto määritellään yksityiseksi voittoa tavoittelemattomaksi oppilaitokseksi. Syksyllä 2007 lukuvuosimaksu oli yli 35 000 dollaria. Kymmenisen prosenttia pyrkijöistä valitaan, ja valituista valmistuu 93 prosenttia. Vanderbilt on US News & World Reportin mukaan 15:nneksi rankattu yliopisto Yhdysvalloissa. Vanderbiltin yliopistossa on noin 11 000 opiskelijaa. Tiedekuntia ovat taiteen, musiikin, teknillinen, kasvatustieteellinen, teologinen, oikeustieteellinen, lääketieteellinen, hoitotiedeiden ja johtamisen tiedekunta. ==Vanderbiltissä opiskelleita== *Arto Antturi *Tipper Gore *Delbert Mann *Iiro Tenngren *David Tzuriel == Lähteet == == Aiheesta muualla == * Yliopiston kotisivut Luokka:Tennesseen yliopistot ja korkeakoulut Luokka:National Register of Historic Places Luokka:Nashville
Juhani Tanski

Juhani Tanski (s. 8. tammikuuta 1947 Punkalaidun) on poliitikko, joka toimi Suomen Työväenpuolueen (STP) puheenjohtajana. STP poistettiin puoluerekisteristä vuonna 2015. Vuonna 2016 puolueen liittokokous päätti, ettei se lähde järjestämään enää kannatusilmoituskeräystä, joten toiminta puolueena päättyi. Tanski on ammatiltaan ATK-suunnittelija. Hän toimi 1970-luvulla aktiivisesti Suomen maolaisessa liikkeessä. Juhani Tanski oli vuonna 1969 perustamassa Tampereen marxilais-leniniläistä seuraa (TMLS), jossa hän toimi sihteerinä ja myöhemmin puheenjohtajana. TMLS oli tamperelaisten maolaisten järjestö, joka vuonna 1973 oli perustamassa maolaisten maanlaajuista Marxilais-leniniläiset ryhmät (MLR) -järjestöä. MLR:n keskeisin järjestö oli Helsingin marxilais-leniniläinen seura (HMLS), jonka toimintaan Tanski siirtyi vaihdettuaan kaupunkia 1973. 1970-luvun loppupuolella Tanski toimi Suomi-Albania -seuran hallituksen sihteerinä.Albania-tiedote 2/1977, s. 5. Tanski etääntyi kommunismista 1980-luvulla. 1985 hän muutti Leppävirran Oravikoskelle, jossa hän oli mukana kyläyhdistystoiminnassa. Vuonna 1992 Tanski oli perustamassa Leppävirran vihreiden paikallisyhdistystä, jonka puheenjohtajana hän toimi yhdistyksen ensimmäiset viisi vuotta. Tanski kuului myös Kuopion läänin vihreiden hallitukseen (1993–1997). Tanski jätti vihreät 1998 puolueen asetuttua tukemaan EMU-rahaliittoa. Keväällä 1999 Juhani Tanski oli perustamassa Vaihtoehtoväkeä (VEV), jonka ensimmäiseksi puoluesihteeriksi hänet valittiin. Hän oli mukana myös Muutosvoimat Suomen (MVS) johtotehtävissä VEV:n kuuluessa siihen vuosina 2002–2004. Tanski oli VEV:n puheenjohtaja, kun puolue kesällä 2006 päätti muuttaa nimensä Suomen Työväenpuolueeksi ja syksyllä hänet valittiin STP:n puheenjohtajaksi. Vuoden 2023 eduskuntavaaleissa Tanski oli ehdolla SKP:n sitoutumattomana ehdokkaana. == Lähteet == Luokka:Vihreän liiton poliitikot Luokka:Suomalaiset kommunistit Luokka:Suomen Työväenpuolue (2006) Luokka:Suomen puolueiden puheenjohtajat Luokka:Vuonna 1947 syntyneet Luokka:Elävät henkilöt
Ranskan Grand Prix 1998

Ranskan Grand Prix 1998 oli Formula 1 -sarjan osakilpailu, joka ajettiin 28. kesäkuuta 1998 Magny-Coursin radalla Ranskassa. Kilpailun voitti Michael Schumacher, jolle voitto oli uran 30:s. == Tulokset == 1998 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Michael Schumacher Ferrari 71 1'34:45.062 2 10 2 4 Eddie Irvine Ferrari 71 19.575 4 6 3 8 Mika Häkkinen McLaren-Mercedes 71 19.747 1 4 4 1 Jacques Villeneuve Williams-Mecachrome 71 +1:06.965 5 3 5 6 Alexander Wurz Benetton- Playlife 70 +1 krs. 10 2 6 7 David Coulthard McLaren-Mercedes 70 +1 krs. 3 1 7 14 Jean Alesi Sauber-Petronas 70 +1 krs. 11 8 15 Johnny Herbert Sauber- Petronas 70 +1 krs. 13 9 5 Giancarlo Fisichella Benetton-Playlife 70 +1 krs. 9 10 18 Rubens Barrichello Stewart-Ford 69 +2 krs. 14 11 11 Olivier Panis Prost-Peugeot 69 +2 krs. 16 12 19 Jos Verstappen Stewart-Ford 69 +2 krs. 15 13 17 Mika Salo Arrows 69 +2 krs. 19 14 16 Pedro Diniz Arrows 69 +2 krs. 17 15 2 Heinz-Harald Frentzen Williams-Mecachrome 68 Ripustukset 8 16 10 Ralf Schumacher Jordan-Mugen-Honda 68 +3 krs. 6 17 22 Shinji Nakano Minardi-Ford 65 Moottori 21 Kesk. 21 Toranosuke Takagi Tyrrell-Ford 60 Moottori 20 Kesk. 12 Jarno Trulli Prost-Peugeot 55 Ulosajo 12 Kesk. 23 Esteban Tuero Minardi-Ford 41 Vaihdelaatikko 22 Kesk. 9 Damon Hill Jordan-Mugen-Honda 19 Hydrauliikka 7 Kesk. 20 Ricardo Rosset Tyrrell-Ford 16 Hydrauliikka 18 Uusintalähdön takia kierrosmäärää vähennettiin yhdellä ==Tilanne kuljettajien MM-sarjassa== Sija Kuljettaja Talli Pisteet 1\. Mika Häkkinen McLaren-Mercedes 50 2\. Michael Schumacher Ferrari 44 3\. David Coulthard McLaren-Mercedes 30 4\. Eddie Irvine Ferrari 25 5\. Alexander Wurz Benetton-Playlife 14 6\. Giancarlo Fisichella Benetton-Playlife 13 7\. Jacques Villeneuve Williams- Mecachrome 11 8\. Heinz-Harald Frentzen Williams-Mecachrome 8 9\. Rubens Barrichello Stewart-Ford 4 10\. Mika Salo Arrows 3 11\. Jean Alesi Sauber- Petronas 3 12\. Johnny Herbert Sauber-Petronas 1 13\. Pedro Diniz Arrows 1 14\. Jan Magnussen Stewart-Ford 1 ==Lähteet== Luokka:Ranskan Grand Prix Luokka:Formula 1 -kausi 1998
Pyörimismäärä

Pyörimismäärä eli liikemäärämomentti (tunnus L) on pyörimisliikettä kuvaava suure. Pyörimismäärä on analoginen suoraviivaisen liikkeen liikemäärälle. Pyöriminen, toisin kuin suoraviivainen liike, on kaksiulotteista (tasossa tapahtuvaa) liikettä. Yleensä sitä kuvataan vektorilla, joka osoittaa pyörimisliikkeen tason (vektorin suunta kohtisuorassa tasoa vastaan) ja liikemäärän suuruuden (vektorin pituus). Fysiikan nimistön standardisoinnista vastaavan SFS:n Mittayksikkökomitean jäsenen, professori Kaarle Kurki-Suonion mukaan termi liikemäärämomentti soveltuu käytettäväksi erityisesti kiertoliikkeen yhteydessä, kun taas termiä pyörimismäärä voidaan käyttää erityisesti pyörimisliikkeen yhteydessä. Pyörimismäärää ei tule sekoittaa impulssimomenttiin eli kiertoimpulssiin, joka kuvaa pyörimismäärän muutosta vuorovaikutuksen yhteydessä. Impulssimomentin ja pyörimismäärän suhde vastaa siis impulssin ja liikemäärän suhdetta. Saksankielinen termi Impuls tarkoittaa impulssin sijasta liikemäärää, ja tämän vuoksi termiä impulssimomentti on myös suomessa aiemmin käytetty, ja käytetään toisinaan vieläkin nykystandardin vastaisesti myös liikemäärämomentin merkityksessä. Pyörimismäärälle käytetään toisinaan myös englanninkielistä termiä angular momentum vastaavaa nimeä kulmaliikemäärä ja kiertoliikkeeseen viittaavaa nimeä kiertoliikemäärä. ==Määritelmä ja yksikkö == Hiukkasen pyörimismäärä \mathbf{L} koordinaatiston origon suhteen määritellään ristitulona :\mathbf{L}=\mathbf{r}\times\mathbf{p}, missä \mathbf{r} on hiukkasen paikan ja origon välinen etäisyysvektori ja \mathbf{p} on hiukkasen liikemäärä. Pyörimismäärä on pseudovektori, joka on kohtisuorassa sekä radiaalisen vektorin r että liikemäärävektorin p suhteen. Pyörimismäärän SI-yksikkö on joule kerrottuna sekunnilla; symbolina Js (tai N·m·s). Pyörimismäärän suuruus riippuu siitä, minkä pisteen suhteen sitä tarkastellaan, eli origon valinnasta. Jäykän kappaleen pyörimismäärä on :\mathbf{L}= J \mathbf{\omega} , missä \mathbf{J} on kappaleen hitausmomentti ja \mathbf{\omega} on kappaleen kulmanopeuden ja pyörimisakselia kuvaavan yksikkövektorin tulo. Samoin kuin liikemäärän muutos vastaa kappaleeseen vaikuttavaa kokonaisvoimaa Newtonin toisen lain mukaan, pyörimismäärän muutos vastaa siihen vaikuttavaa momenttia \scriptstyle \mathbf{M}: :\frac{d\mathbf{L}}{dt}=\mathbf{M}. Erityisesti pisteeseen vaikuttavan voiman tuottama liikemäärän muutos on :\frac{d\mathbf{L}}{dt}=\mathbf{r}\times \mathbf{F}. missä \scriptstyle \mathbf{F} on hiukkaseen kohdistuva kokonaisvoima ja \mathbf r on voiman vaikutuspisteen etäisyys origosta. Jos kappaleeseen vaikuttava kokonaismomentti häviää, sen pyörimismäärä pysyy vakiona. Jos kappaleen hitausmomentti J pienenee, täytyy sen kulmanopeuden kasvaa. Tämän ilmiön voi havaita esimerkiksi pyörivässä karusellissa. == Katso myös == *Spin == Lähteet == Luokka:Suureet Luokka:Klassinen mekaniikka Luokka:Seulonnan keskeiset artikkelit
Impulssimomentti

Impulssimomentti eli kiertoimpulssi (tunnus H, englanniksi angular impulse ) on suure, joka kuvaa momentin vaikutusta sen vaikutusajan yli. Impulssimomentin yksikkö on newtonmetri kertaa sekunti (Nm*s). Kappaleen liikemäärämomentin eli pyörimismäärän kokonaismuutos vuorovaikutustapahtumassa vastaa siihen vaikuttavaa impulssimomenttia. Impulssimomentin ja liikemäärämomentin suhde on analoginen impulssin ja liikemäärän välisen suhteen kanssa. Saksankielinen termi Impuls tarkoittaa impulssin sijasta liikemäärää, ja tämän vuoksi termiä impulssimomentti on myös suomessa aiemmin käytetty, ja käytetään toisinaan vieläkin nykystandardin vastaisesti myös liikemäärämomentin merkityksessä. == Lähteet == Luokka:Suureet Luokka:Klassinen mekaniikka
Anton Ferdinand

Anton Julian Ferdinand (s. 18. helmikuuta 1985 Lontoo) on englantilainen jalkapalloilija, joka edustaa Englannin Valioliigassa pelaavaa Queens Park Rangersia. Anton pelasi ensi kerran West Hamissa kauden 2003/04 avausottelussa Prestonia vastaan elokuussa 2003. Englannin mestaruussarja -kaudella 2004/05 Anton vakiinnutti paikkansa pelaavassa kokoonpanossa ja auttoi hyvillä peliesityksillään joukkueen takaisin Englannin Valioliigaan. Englannin maajoukkueessa Ferdinandia ei ole vielä nähty, mutta alle 21-vuotiaiden maajoukkueessa Anton esiintyi vuosien 2004 ja 2007 välillä 17 kertaa. Ensiesityksensä nuorten maajoukkueessa hän teki 17. elokuuta 2004 3-1 voitto- ottelussa Ukrainaa vastaan. Antonin isoveli Rio Ferdinand ja serkku Les Ferdinand pelaavat myös jalkapalloa ammattilaistasolla. 12\. lokakuuta 2006 Anton pidätettiin epäiltynä pahoinpitelystä, joka tapahtui lontoolaisessa yökerhossa 2. lokakuuta. Scotland Yardin mukaan takuita vastaan vapautettua Antonia kuulustellaan marraskuun aikana. Ferdinand vetosi itsepuolustukseen ja oikeuden hyväksyessä selityksen vapautui hän syytteistä. 23\. lokakuuta 2011 ottelussa QPR - Chelsea Ferdinand syytti Chelsean kapteenia John Terryä rasismista tämän haukuttua Ferdinandia termillä "fucking black cunt". Terry kiistää syytökset. Tutkimus on edelleen kesken. == Aiheesta muualla == *Pelaajatilastot Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Joe Perry (muusikko)

Anthony Joseph ”Joe” Perry (s. 10. syyskuuta 1950 Lawrence, Massachusetts, Yhdysvallat) on yhdysvaltalaisen Aerosmith-yhtyeen kitaristi ja sanoittaja. Hän on julkaissut myös sooloalbumeja. ==Elämä ja ura== Joe Perry syntyi 19. syyskuuta 1950 Lawrencessa Massachusettsissa. Hänen isänsä vanhemmat olivat syntyneet Portugalissa ja äidin vanhemmat Italiassa. Suvun alkuperäinen sukunimi on portugalilainen Pereira, jonka Joen isoisä vaihtoi Perryksi muutettuaan Yhdysvaltoihin.Perry & Ritz 2015, s. 20–21. Joen lapsuusvuosina kotona puhuttiin vain englantia. Perry alkoi soittaa kitaraa teini-ikäisenä ja soitti yhtyeissä kuten Flash, Just Us, Plastic Glass ja The Jam Band. Tavattuaan laulaja Steven Tylerin vuonna 1969 kaksikko perusti Aerosmithin. Yhtye julkaisi esikoisalbuminsa vuonna 1973, ja siitä oli tullut vuosikymmenen loppuun mennessä yksi maailman menestyneimmistä rockyhtyeistä. Perry riitaantui Tylerin kanssa ja jätti Aerosmithin vuonna 1979. Hän perusti oman yhtyeensä The Joe Perry Project, joka julkaisi kolme albumia 1980-luvun alussa. Sen jälkeen hän sopi riitansa Tylerin kanssa ja palasi Aerosmithiin vuonna 1984. Yhtye oli tuolloin suosionsa aallonpohjassa, mutta kun Perry ja muut jäsenet pääsivät eroon huumeista ja alkoholista, yhtyeen albumit alkoivat jälleen menestyä. Perry on jatkanut Aerosmithin kitaristina, minkä ohessa hän on julkaissut sooloalbumit vuosina 2005, 2009, 2014 ja 2018. Hän on soittanut ja levyttänyt myös Hollywood Vampires -yhtyeessä yhdessä Johnny Deppin ja Alice Cooperin kanssa. Perry otettiin vuonna 2013 Songwriters Hall of Fameen. Perry käyttää yleisesti Gibson Les Paul -mallisia kitaroita. Perry julkaisi omaelämäkertansa vuonna 2014. Hän on julkaissut myös oman kastikemerkkinsä nimeltä Joe Perry's Rock Your World Hot Sauces. Perry on ollut kahdesti naimisissa, ensin vuosina 1975–1982 ja sen jälkeen vuodesta 1985 alkaen. Hänellä on ensimmäisestä liitostaan poika ja toisesta liitostaan kaksi poikaa. Perry ja hänen nykyinen vaimonsa Billie ovat perustaneet eläinten turvakodin, ja he tukevat merielämän suojelua. == Diskografia == === Aerosmith === *Aerosmith (1970) *Get Your Wings (1974) *Toys in the Attic (1975) *Rocks (1976) *Draw the Line (1977) *Night in the Ruts (1979) *Done with Mirrors (1985) *Permanent Vacation (1987) *Pump (1989) *Get a Grip (1993) *Nine Lives (1997) *Just Push Play (2001) *Honkin' on Bobo (2004) *Music from Another Dimension! (2012) === The Joe Perry Project === *Let the Music Do the Talking (1980) *I've Got the Rock'n'Rolls Again (1981) *Once a Rocker, Always a Rocker (1983) *The Best of The Joe Perry Project (1999) === Joe Perry === * Joe Perry (2005) * Have Guitar, Will Travel (2009) * Joe Perry's Merry Christmas (2014) * Sweetzerland Manifesto (2018) * Sweetzerland Manifesto MKII (2023) === Hollywood Vampires === * Hollywood Vampires (2015) === Vierailut === *Gene Simmons (1978) ==Lähteet== * ===Viitteet=== == Aiheesta muualla == Luokka:Aerosmith Luokka:Yhdysvaltalaiset kitaristit Luokka:Vuonna 1950 syntyneet Luokka:Elävät henkilöt Luokka:Songwriters Hall of Fame
Navigaatiosatelliitti

Navigaatiosatelliitti on satelliitti, jonka lähettämän radiosignaalin avulla voidaan Maan päällä tai Maan lähiavaruudessa paikantaa signaalia vastaanottava laite. Se on teknisesti alaryhmä tietoliikennesatelliitteja. ==Historiallinen kehitys== Navigaatiosatelliitti on yksi vanhimmista satelliittityypeistä. Yhdysvaltain asevoimat kehitti sitä jo 1950-luvun lopulla. Idea hahmottui, kun Johns Hopkinsin yliopiston tutkijat seurasivat Sputnikin radiosignaalia vuonna 1957. Tämä johti saman yliopiston kehittämään Transit-paikannussatelliittiin. Sen tehtävä oli palvella Pohjoisella jäämerellä partioivia Yhdysvaltain laivaston sukellusveneitä. Doppler-ilmiöön perustuva Transit vähensi sukellusveneen tarvetta olla veden pinnalla määrittämässä sijaintiaan lähinnä sekstantin ja taivaankappaleiden avulla. Yhdysvallat rakensi globaalisti toimivan Timation-navigaatiojärjestelmän 1970-luvulla. Sillä oli jo käyttäjinä myös huviveneilijöitä. GPS oli kolmannen tai neljännen sukupolven navigaatiosatelliitti Yhdysvalloille. Neuvostoliitto kehitti GLONASS- järjetselmän 1970-luvun jälkipuolella. Se osin korvasi sen Tsikada- paikannussatelliitit. Venäjällä oli vaikeuksia ylläpitää GLONASSia 1990-luvulla; satelliittien suunniteltu toimintaikä oli alle 5 vuotta ja korvaavia satelliitteja ei laukaistu moneen vuoteen. 2000-luvulla järjestelmä on täydennetty Venäjän alueella täysin toimivaksi. Venäjä on aloittanut Intian kanssa sen kehittämiseen liittyvän yhteistyön. EU ja ESA kehittävät Galileo- nimistä navigaatiosatelliittijärjestelmää. Sen ensimmäinen koesatelliitti laukaistiin vuoden 2005 lopussa. EGNOS on Euroopan alueen GPS-satelliittien tarkkuutta kehittävä järjestelmä, joka aikanaan käyttää myös Galileon signaaleja. Kiinan kansantasavalta on kehittämässä globaalin kattavuuden Beidou-navigaatiosatelliittijärjestelmälleen, josta käytetään myös nimeä Compass. Eräät muut maat, mm. Japani, ovat rakentaneet satelliittinagigaatiojärjestelmän (Japanin QZSS)omalle alueelleen lisäämällä GEO-radan tietoliikennesatelliittiin navigaatiohyötykuorman. ==Katso myös== * GIOVE-A * Parus * Zaliv * Satelliittipaikannus * Tsiklon ==Aiheesta muualla== * ESA information on EGNOS * Information on the Beidou system * German Federal Waterways Administration Traffic Technologies Centre Information on GPS / DGPS * United Nations International Committee on Global Navigation Satellite Systems (ICG) * Korean GNSS Technology Council (GTC) * Institute of Navigation (ION) GNSS Meetings * The International GNSS Service (IGS), formerly the International GPS Service * International Global Navigation Satellite Systems Society Inc (IGNSS) * International Earth Rotation and Reference Systems Service (IERS) International GNSS Service (IGS) * UNAVCO GNSS Modernization * Asia-Pacific Economic Cooperation (APEC) GNSS Implementation Team * Fédération Aéronautique Internationale (FAI) GNSS Flight Recorder Approval Committee (GFAC) * GPS and GLONASS Simulation (Java applet) Simulation and graphical depiction of the motion of space vehicles, including DOP -computation. *
Großostheim

Großostheim on Saksan kunta Baijerin osavaltion Aschaffenburgin piirikunnassa. Se sijaitsee aivan Baijerin luoteisosassa Hessenin rajalla Aschaffenburgin lounaispuolella. Kunnassa on arviolta 16 372 asukasta (vuonna 2015) ja sen pinta-ala on 44,31 neliökilometriä. Großostheimin kunnassa toimii Nintendon Euroopan jaosto Nintendo of Europe. == Lähteet == == Aiheesta muualla == Grossostheim Luokka:Unterfranken
Javi Navarro

Francisco Javier Vicente Navarro (s. 6. helmikuuta 1974 Valencia, Espanja) on espanjalainen jalkapalloilija, joka päätti uransa vuonna 2009. Hän oli pelipaikaltaan keskuspuolustaja. == Ura == Navarro on Valencian kasvatti. Hän debytoi seuran edustusjoukkueessa ja Espanjan pääsarjassa Primera Divisiónissa kaudella 1993–1994. Seuraavan kauden hän pelasi lainalla Logroñésissa. Kaudeksi 1995–1996 Navarro palasi Valenciaan ja pelasi 19 ottelussa joukkueen yltäessä liigan toiseksi. Vuonna 1997 hän loukkasi vasemman polvensa vakavasti, mikä lähes päätti hänen uransa. Pitkän kuntoutusjakson jälkeen hänet lainattiin Segunda Divisiónin Elcheen, jossa pelaamansa vahvan kauden 2000–2001 jälkeen pääsarjaseura Sevilla hankki hänet riveihinsä. Sevillassa Navarro toimi myös kapteenina ja saavutti vuosina 2006–2007 kaksi UEFA-cupia sekä yhden UEFA-supercupin, Espanjan cupin ja Espanjan supercupin. Getafea vastaan pelattu vuoden 2007 Espanjan cupin loppuottelu jäi hänen uransa viimeisekseen, sillä myöhemmin kesällä hän loukkasi tällä kertaa oikean polvensa. Lähes kahden kauden pelaamattomuuden jälkeen Navarro ilmoitti lopulta toukokuussa 2009 päättävänsä uransa. Espanjan maajoukkueessa Navarro debytoi 32-vuotiaana ystävyysottelussa Romaniaa vastaan 15. marraskuuta 2006. Vuonna 1996 hän osallistui Espanjan olympiajoukkueen mukana Atlantan kesäolympialaisiin. == Lähteet == Luokka:Espanjalaiset jalkapalloilijat Luokka:Vuonna 1974 syntyneet Luokka:Elävät henkilöt
Uutiset (täsmennyssivu)

Uutiset tarkoittaa seuraavia asioita: * uutinen, uutta tietoa ajankohtaisista asioista * Nelosen uutiset, televisiokanava Nelosen tuottama uutislähetys * Kymmenen uutiset, MTV3:n kymmeneltä lähetettävä uutislähetys * Seitsemän uutiset, MTV3:n seitsemältä lähetettävä uutislähetys * TV-nytt, Yle Femin ruotsinkielinen uutislähetys. * TV-uutiset, yleisnimi kaikille uutislähetyksille kokonaisuutena * Tv-uutiset, yleisnimitys Yleisradion uutislähetyksille * Uutisikkuna, Yleisradion luettava lähetys. ==Katso myös== * Luettelo Internetin uutispalveluista
Pjažozero

Pjažozero (, , kieli- ja kansatieteellisessä kirjallisuudessa on käytetty myös suomalaistettua muotoa Päžjärvi) on kylä ja maalaiskunta Vologdan alueen Babajevon piirissä Venäjällä. Kunnan hallinnollinen keskus on Pjaželkan kylä. Lisäksi siihen kuuluvat seuraavat kylät: Kargozero, Klenozero, Kološma, Nažmozero () ja Pjažozero. Seudulla asuu 160 vepsäläistä, jotka muodostavat 7,5 % kunnan väestöstä. Kunnan päämies on Natalja Zaharenkova. ==Lähteet== Luokka:Babajevon piiri Luokka:Vepsäläiskylät
Riksgränsen

Riksgränsen on kylä Kiirunan kunnassa, Norrbottenin läänissä Pohjois- Ruotsissa. Riksgränsen sijaitsee aivan Norjan rajan tuntumassa, mistä sen nimikin on peräisin. Napapiirille on matkaa 200 kilometriä, Atlantille vain kuusi kilometriä.http://worldofmarie.com/skidorter/html/riksgrans.htm Riksgränseniin on hyvät tieyhteydet kaikkialta Ruotsista. Ajomatkaa Kiirunan keskustasta 132 kilometriä, Tukholmasta noin 1 375 kilometriä, Sundsvallista noin 1 000 kilometriä ja Uumajasta noin 735 kilometriä. Kylässä sijaitsee laskettelukeskus. Riksgränsen syntyi, kun nykyisin Malmbananin nimellä tunnettu rautatieosuus rakennettiin Ruotsin Kiirunan ja Norjan Narvikin välille. Alun alkaen paikalle suunniteltiin jopa pientä kaupunkia. Ensimmäinen talo nousi harjakorkeuteen vuonna 1901, ja vuonna 1934 Ruotsin ensimmäinen hiihtokoulu aloitti toimintansa Riksgränsenillä. ==Lähteet== ==Aiheesta muualla== * Riksgränsen.nu Luokka:Kiirunan kunta Luokka:Norjan ja Ruotsin raja
Göteborgin EU-kokouksen aikaiset mielenosoitukset

Göteborgin EU-kokouksen aikaiset mielenosoitukset eli Göteborgin mellakat tapahtuivat Göteborgissa Ruotsissa 14.-16\. kesäkuuta 2001 tällöin kaupungissa pidetyn EU-huippukokouksen yhteydessä. Mielenosoitukset kohdistuivat pääasiallisesti EU:n militaristista kehityssuuntaa, Schengenin sopimusta, Ruotsin EU-jäsenyyttä ja kapitalistista globalisaatiota vastaan. Poliisin mukaan osanottajia oli noin 50 000\. Valvomassa oli noin 2 500 ruotsalaista poliisia. Mielenosoituksen järjesti pääasiallisesti kolme koalitiota, Bush go home, ruotsalainen Network Göteborg 2001 ja kansainvälinen Gothenburg action 2001. Mukana oli myös muun muassa iranilaiskoalitio ja kadunvaltaajia. == Mellakat == Varsinaiset rauhanomaiset mielenosoitukset varjoonsa jättäneet mellakat alkoivat jo tapahtumien ensimmäisenä päivänä, 14. kesäkuuta. 15. päivänä poliisi otti väkivaltaisesti yhteen osan kaupungin pääkadulla järjestetyn anti-kapitalistisen mielenosoituksen osanottajien kanssa. Huippukokouksen aikaisten eri mellakatilanteiden yhteydessä mielenosoittajat heittivät katukiviä, rikkoivat ikkunoita ja polttivat muun muassa puistonpenkkejä. Poliisit taas löivät mielenosoittajia pampuilla ja yhdessä tilanteessa käyttivät tuliaseita. === Vasaplatsin ampumavälikohtaus === 15\. kesäkuuta Vasaplatsin kadulla järjestetty kadunvaltausjuhla päättyi mellakaksi, kun ensin joukko uusnatseja hyökkäsi mielenosoittajien kimppuun, mielenosoittajien lopulta ajaen uusnatsit pois alueelta. Yksi paikalle tilannetta rauhoittamaan tulleista poliiseista sai iskun ja kaatui maahan, jolloin väkijoukko hyökkäsi hänen kimppuunsa. Poliisi ampui varoituslaukauksia, ja kun yksi mellakoitsijoista heitti kiven poliiseja kohden, yksi poliiseista ampui tätä kohti, haavoittaen häntä vakavasti. == Jälkipyykki == Virallisten tilastojen mukaan 90 mielenosoittajaa ja 53 poliisia loukkaantui, 1 115 pidätettiin, joista 64:lle luettiin tuomio. Syytettyjen joukossa olivat suomalaiset Reko Ravela ja Tapio Laakso. Yhtään poliisia ei asetettu syytteeseen lukuisista valituksista huolimatta. Poliisit ovat myös myöntäneet vääristelleensä todistusaineistoa. == Aiheesta muualla == * Megafoni, 6.6.2003, Reclaim the City - tahattomia reaktioita ja harkintaa Luokka:2001 Luokka:2000-vuosikymmenen mielenosoitukset ja levottomuudet Luokka:EU-kriittisyys Luokka:Göteborg
A. Aimo ja Dallapé-orkesteri 3

A. Aimo ja Dallapé-orkesteri 3 on A. Aimon kokoelma-albumi johon on koottu vanhoja savikiekkokappaleita. Dallape-orkesteri säestää A. Aimoa. == Kappaleet == # # # # # # # # # # # # # # Luokka:Vuoden 1971 kokoelma-albumit Luokka:A. Aimon albumit
A. Aimo ja Dallapé-orkesteri 2

A. Aimo ja Dallapé-orkesteri 2 on A. Aimon kokoelma-albumi, johon on koottu vanhoja savikiekkokappaleita. Dallapé-orkesteri säestää A. Aimoa. == Kappaleet == # # # # # # # # # # # # # # Luokka:Vuoden 1969 kokoelma-albumit Luokka:A. Aimon albumit
North Bend (Washington)

North Bend on kaupunki Kingin piirikunnassa, Washingtonin osavaltiossa, Yhdysvalloissa. Kaupunki tuli kuuluisaksi esiinnyttyään David Lynchin televisiosarjassa Twin Peaks. Weyerhaeuserin sahan lopetettua toimintansa on North Bendistä tullut Seattlen itäisen puolen niin sanottu nukkumalähiö. Kaupungin väkiluku vuonna 2000 oli 4 746\. Kaupungin pinta-ala on 7,6 neliökilometriä. North Bend sijaitsee Kaskadien reunavuorilla, noin 52 kilometriä Seattlesta itään. Läheinen vuori Mount Si kohoaa kaupungin ylle. Lähin kaupunki, Snoqualmie, on noin viiden kilometrin päässä Nort Bendistä. ==Aiheesta muualla== * North Bend * Google Maps Luokka:Washingtonin kaupungit
North Bend

North Bend on seuraavien yhdysvaltalaisten paikkojen nimi: *North Bend, kaupunki Nebraskassa *North Bend, kylä Ohiossa *North Bend, kaupunki Oregonissa *North Bend, kaupunki Washingtonissa *North Bend Rail Trail, vaellus- ja pyöräilyreitti Länsi-Virginiassa *North Bend State Park, puistoalue Länsi-Virginiassa.
Rosso Fiorentino

Rosso Fiorentino tai Il Rosso (8. maaliskuuta 1495 Firenze, Italia – 14. marraskuuta 1540 Pariisi, Ranska)britannica.com: Rosso Fiorentino oli italialainen manieristinen taidemaalari, joka oli syntymänimeltään Giovan Battista di Jacopo. Fiorentino aloitti taideopiskelunsa Andrea del Sarton työpajassa yhdessä aikalaisensa Pontormon kanssa. Vuoden 1527 Rooman valloituksen ja ryöstön jälkeen Fiorentino muutti Ranskaan, jossa asui kuolemaansa asti. Hän pääsi Frans I:n hoviin ja oli yhdessä Francesco Primaticcion kanssa merkittävimpiä taiteilijoita, joka työskenteli Fontainebleaun linnassa, jossa Fiorentino vietti suuren osan elämästään. Primaticcio otti päävastuun linnan taiteellisesta puolesta Fiorentinon kuoleman jälkeen. ==Aiheesta muualla== *Fiorentinon elämäkerta, Web Gallery of Art. Image:Rosso Fiorentino 004.jpg|Kristuksen ottaminen ristiltä, 1521, yksityiskohta. Image:Rosso Fiorentino 005.jpg|Mooses puolustaa Jethroksen tytärtä, n. 1523. Image:National gallery in washington d.c., rosso fiorentino, ritratto virile 1520 circa.JPG|Ritratto Virile, n. 1520. == Lähteet == Luokka:Italialaiset taidemaalarit Luokka:Manierismin taiteilijat Luokka:Vuonna 1494 syntyneet Luokka:Vuonna 1540 kuolleet
Monsignore

Monsignore (), italian sanoista ”minun herrani”, vakiintunut lyhenne mons., ransk. monseigneur) on katolisen kirkon papiston arvonimiryhmä, joka jakaantuu neljään luokkaan: # apostolinen protonotaari de numero (annetaan Vatikaanin kuuriaan kuuluvalle papille) # apostolinen protonotaari soprannumerario (voidaan antaa myös Vatikaanin ulkopuolelle) # hänen pyhyytensä kunniaprelaatti # hänen pyhyytensä kappalainen Monsignoren arvon myöntää paavi ja se voidaan antaa vain hiippakuntapapille erityisistä kirkollisista ansioista. Arvon saanut kuuluu Paavilliseen perheeseen.Annuario Pontificio 2007, Libreria Editrice Vaticana, Città del Vaticano 2007, s. 1289. Sen sijaan arkkipiispoilla ja piispoilla on monsignoren arvonimi virkansa perusteella. Arvonimeä ”monseigneur” käytetään ranskaksi myös eräistä entisten ja nykyisten katolisten hallitsijasukujen päämiehistä, kuten Monacon ruhtinaasta. ==Monsignoret Suomessa== * Rudolf Larenz, hänen pyhyytensä kappalainen, Opus Dein personaaliprelatuurin pappi * Teemu Sippo, Helsingin katolisen hiippakunnan piispa 2009–2019 * Tuomo T. Vimpari, hänen pyhyytensä kunniaprelaatti, nuntiatuurineuvos Pyhän istuimen diplomaattikunnassa ==Katso myös== *Rovasti == Lähteet == Luokka:Katoliset käsitteet Luokka:Arvonimet
Veli Karhu

Veli Juhani Karhu (1. toukokuuta 1942 Pyhäselkä – 24. elokuuta 2023 Tampere)Kuolinilmoitus. Aamulehti 24.9.2023, s. B15. oli suomalainen taloustieteilijä, joka toimi uransa aikana useissa Suomen yliopistoissa, muun muassa Tampereen, Jyväskylän ja Joensuun yliopistoissa. Eläkkeelle hän jäi Tampereen yliopiston kunnallistalouden professorin tehtävästä vuonna 2006. Kunnallistalouden teoreettisten kysymysten lisäksi hänen tutkimusalaansa kuuluivat empiirinen taloudellinen tutkimus, yritysten investoinnit, tuottavuus ja kilpailukyky sekä talouden rakennemuutos. ==Teoksia== *On the Treatment of Expectations in Econometric Investment Studies, Veli Karhu, 1981, ISBN 951-44-1158-7 *Akseleraatioteoriaan perustuvia investointifunktiokokeiluja yritystason aineistolla, Veli Karhu ja Pasi Ahde 1982, ISBN 951-683-160-5 *The Emergence and Control of Distributional Effects in Econometric Demand Analysis, Veli Karhu, 1983, ISBN 951-44-1448-9 *Valtionosuuskriteerit ja palvelutuotannon kustannustekijät. Tutkimus opetustoimen sekä sosiaali- ja terveystoimen valtionosuusjärjestelmän toimivuudesta, Veli Karhu, Aki Viitasaari ja Pasi Rentola, 2000, ISBN 951-44-4868-5 ==Lähteet== Luokka:Suomalaiset taloustieteilijät Luokka:Vuonna 1942 syntyneet Luokka:Vuonna 2023 kuolleet
Vyöturkiskuoriainen

Vyöturkiskuoriainen eli keltavöinen turkiskuoriainen (Attagenus woodroffei) on noin viisi millimetriä pitkä, tummanruskea ja pyöreähkö kovakuoriainen. Se on tekstiilituholainen ja elää toukkavaiheessa lämpimissä huoneissa. == Koko ja ulkonäkö == Vyöturkiskuoriainen on noin puolen sentin mittainen kovakuoriainen. Se on väritykseltään tummanruskea, ja sen selässä on sahanterää muistuttava kellertävä kuvio. Kuoriaisen selvästi jaokkeellinen vartalo on pyöreähkö, ja sen takapäässä on karvatupsu. Toukka kasvaa noin sentin mittaiseksi, ja sen vartalo on taaksepäin suippeneva. == Elintavat == Vyöturkiskuoriainen on tekstiilituholainen, joka toukkavaiheessa elää lämpimissä huoneissa lattialistojen alla, komeroissa tai muissa pimeissä kolosissa syöden tekstiilipölyä sekä kuolleita hyönteisiä. Aikuisena kuoriaiset parveilevat huoneissa. Vyöturkiskuoriaista ei esiinny Suomen luonnossa, vaan se tarvitsee lämpimän talvehtimispaikan. Sitä tavataan Suomen pääkaupunkiseudun vanhoissa rakennuksissa, muissa osissa maata se on harvinaisempi. Vuodessa kehittyy yleensä kaksi sukupolvea. == Haitat == Toukka syö luonnonkuituja kuten villaa ja turkiksia. Yleensä tuhot jäävät kuitenkin varsin vähäisiksi kuoriaishavainnoista huolimatta. Aikuinen kuoriainen ei tiettävästi tarvitse ravintoa. == Torjunta == Yleinen siisteys ehkäisee hyönteisten esiintymistä. Vyöturkiskuoriainen on varsin vaikea hävitettävä ja varsinkin kerrostalojen ollessa kyseessä, on syytä harkita koko talon myrkyttämistä vähintään kahteen kertaan mikäli kuoriaisia löytyy useammasta kuin yhdestä asunnosta. Vyöturkiskuoriaiset saa tuhottua vaatteista ja tavaroista joko pitämällä niitä viikko pakkasessa −20 asteessa tai vähintään +70-asteisessa saunassa noin kaksi tuntia. Molemmat käsittelyt tuhoavat kaikki kehitysvaiheet. == Lähteet == == Aiheesta muualla == *Laji.fi: Vyöturkiskuoriainen (Attagenus woodroffei) *Vieraslajit: Vyöturkiskuoriainen (Attagenus woodroffei) *Jarmo Holopaisen kuvaukset sisätilojen tuholaisista *Vyöturkiskuoriaisen kuva *Vyöturkiskuoriaisen toukan kuva Luokka:Erilaisruokaiset Luokka:Tuhohyönteiset
Brutalismi

Brutalismi eli betonibrutalismi on modernistisen arkkitehtuurin suuntaus, joka kehittyi 1950-luvulla reaktiona hillitylle modernismille. Suuntausta kutsutaan joskus myös uusbrutalismiksi. Brutalismi suosi rakennusten selkeän konstruktiivista hahmotusta ja viimeistelemättömiä materiaalipintoja. Käsite syntyi alun perin Englannissa. Suuntaus kukoisti 1950–1970-luvuilla. Nimen pohjalla on karkeaa tarkoittava sana brutaali. Puhdaslinjainen muotokieli ja viimeistelemättömät betonipinnat ovat tyypillisiä brutalismia edustaville rakennuksille. Betonirakenteet ovat pelkistettyjä eikä raakabetonipinnoille ole tehty silottavaa käsittelyä. Seinäpinnoissa ja julkisivuissa näkyvät valumuottien jäljet ja pinta jätetään maalaamattomaksi. Kansainvälisesti maineikas tyylin edustaja on Le Corbusier, joka myös käytti termiä brutalismi ensimmäisenä 1950-luvulla. == Brutalismi Suomessa == Suomessa arkkitehti Viljo Revell on mainittu betonibrutalismin edustajaksi. Vuosina 1958–1961 hän suunnitteli betonisen Vatialan siunauskappelin, jonka parabolisen holvikaaren muotoon rakennetun kirkkosalin seinät käsiteltiin ruiskubetonilla. Revellin yhdessä Heikki Castrénin kanssa suunnittelema Helsingin Kaivokadulla sijaitseva City Center eli Makkaratalo valmistui 1967. Rakennuksessa oli Keskuskadun puolella isot betoniset ajorampit, joita pitkin ajettiin autolla betonisen parvekekaiteen eli ”makkaran” taakse parkkitasanteelle. Myös Järvenpään kirkkoa on luonnehdittu tyyliltään betonibrutalistiseksi. Brutalismin tunnetuimpiin suomalaisiin edustajiin kuului myös Aarno Ruusuvuori (mm. Tapiolan ja Huutoniemen kirkot). Marjatta ja Martti Jaatisen Oulun monumentaalikeskustan suunnitelma voitti 1962 asemakaavan suunnittelukilpailun. Tästä betonibrutalismin edustajasta valmistui kuitenkin vain osa, teatteri ja kirjasto. Merkittäviin suomalaisen brutalismin edustajiin kuuluu myös Espoossa sijaitseva Teknologföreningenin osakuntatalo Urdsgjallar, jonka suunnitteli Kurt Moberg. Rakennus valmistui vuonna 1966, mutta sen purkamista alettiin valmistella vuonna 2020, koska uuden talon rakentaminen tulisi halvemmaksi kuin huonokuntoisen rakennuksen saneeraus. ==Lähteet== ==Kirjallisuutta== * * ==Aiheesta muualla== * Brutaalin jäljillä. Betonibrutalismi on tärkeä osa Suomen arkkitehtuuria. Helsingin Sanomat 12.9.2021. * 60-luvun arkkitehtuuri kuikkii kaikkialla. Yle Uutiset. * Betonibrutalismista ruutuelementteihin 1960–1975: Asuinkerrostaloarkkitehtuurin vaiheet 4/5. * Luokka:1900-luvun arkkitehtuurin suuntaukset Luokka:Betoniarkkitehtuuri